Falsurile de bancnote românești expertizate la Banca Națională a României (BNR) au totalizat 6.985 bucăți, în creștere cu 56% față de anul 2015, se arată într-un raport al BNR.

bancnota de 100 lei, cea mai falsificată

"Din numărul total de bancnote false, 60 au fost capturate de poliție în cursul unor acțiuni specifice, înainte de a fi puse în circulație, 6.925 falsuri fiind depistate în circulație (cu 58% mai multe decât în anul 2015). Bancnota cu cel mai mare număr de falsuri înregistrate a fost cea de 100 lei, cu 5.660 bucăți", se arată în document.

Potrivit acestuia, pe locul al doilea s-a situat bancnota de 10 lei, cu un număr de 1.084 falsuri, iar pe locul al treilea, bancnota de 50 lei, cu un număr de 150 falsuri.

Numărul de falsuri la 1 milion de bancnote autentice în circulație a fost de 5,2 bucăți, față de 3,7 bucăți în anul 2015.

sursa:

agerpres.ro

ŞTIRILE ZILEI